CELEX: 62021TN0353
Language: mt
Date: 2021-06-25 00:00:00
Title: Kawża T-353/21: Rikors ippreżentat fil-25 ta’ Ġunju 2021 – KTM Fahrrad vs EUIPO – KTM (R2R)

9.8.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 320/52
            
         
      Rikors ippreżentat fil-25 ta’ Ġunju 2021 – KTM Fahrrad vs EUIPO – KTM (R2R)
      (Kawża T-353/21)
      (2021/C 320/58)
      Lingwa tar-rikors: il-Ġermaniż
      
         Partijiet
      
      
         Rikorrent: KTM Fahrrad GmbH (Mattighofen,, l-Awstrija) (rappreżentant: V. Hoene, avukat)
      
         Konvenut: L-Uffiċċju tal-Proprjetà Intellettwali tal-Unjoni Ewropea (EUIPO)
      
         Parti oħra quddiem il-Bord tal-Appell: KTM AG (Mattighofen, l-Awstrija)
      
         Informazzjoni dwar il-proċedimenti quddiem l-EUIPO
      
      
         Proprjetarju tat-trade mark kontenzjuża: ir-rikorrenti
      
         Trade mark kontenzjuża kkonċernata: it-trade mark verbali tal-Unjoni Ewropea “R2R” – Trade mark tal-Unjoni Nru 17 886 364
      
         Proċedimenti quddiem l-EUIPO: proċedimenti għal dikjarazzjoni ta’ invalidità
      
         Deċiżjoni kkontestata: id-deċiżjoni tal-Ħames Bord tal-Appell tal-EUIPO tal-20 ta’ April 2021 fil-Każ R 261/2020-5
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tannulla d-deċiżjoni ta’ kanċellazzjoni Nru 22964C tad-Diviżjoni tal-Kanċellazzjoni tal-4 ta’ Diċembru 2019 u d-deċiżjoni tal-Ħames Bord tal-Appell tal-EUIPO tal-20 ta’ April 2021 li tikkonfermaha, inkluża l-kundanna għall-ispejjeż, u tiċħad it-talba għall-kanċellazzjoni tal-parti l-oħra quddiem il-Bord tal-Appell;
               
            
                  —
               
               
                  sussidjarjament, tannulla d-deċiżjoni ta’ kanċellazzjoni Nru 22964C tad-Diviżjoni tal-Kanċellazzjoni tal-4 ta’ Diċembru 2019 u d-deċiżjoni tal-Ħames Bord tal-Appell tal-EUIPO tal-20 ta’ April 2021 li tikkonfermaha, inkluża l-kundanna għall-ispejjeż, u tiċħad it-talba għall-kanċellazzjoni tal-parti l-oħra quddiem il-Bord tal-Appell, sa fejn huma kkonċernati l-vetturi u l-partijiet ta’ vetturi – sa fejn huma inklużi fil-klassi 12 – jiġifieri l-vetturi tal-art u l-partijiet tagħhom;
               
            
                  —
               
               
                  iktar sussidjarjament, tannulla d-deċiżjoni ta’ kanċellazzjoni Nru 22964C tad-Diviżjoni tal-Kanċellazzjoni tal-4 ta’ Diċembru 2019 u d-deċiżjoni tal-Ħames Bord tal-Appell tal-EUIPO tal-20 ta’ April 2021 li tikkonfermaha, inkluża l-kundanna għall-ispejjeż, u tiċħad it-talba għall-kanċellazzjoni tal-parti l-oħra quddiem il-Bord tal-Appell, sa fejn huma kkonċernati l-vetturi u l-partijiet ta’ vetturi – sa fejn huma inklużi fil-klassi 12 – jiġifieri r-roti u l-vetturi b’żewġ roti u l-partijiet tagħhom.
               
            
         Motivi invokati
      
      
                  —
               
               
                  Ksur tal-Artikolu 58 tar-Regolament (UE) 2017/1001 tal-Parlament Ewropew u tal-Kunsill;
               
            
                  —
               
               
                  Ksur tal-Artikolu 95 tar-Regolament (UE) 2017/1001 tal-Parlament Ewropew u tal-Kunsill.